इसमें कहा गया है कि इस संबंध में 19 अप्रैल 2017 का परिपत्र संशोधित किया जाता है. मानव संसाधन विकास मंत्रालय ने देश के सभी सीबीएसई स्कूलों को एनसीईआरटी की पाठ्यपुस्तकों का उपयोग करना सुनिश्चित कराने पर जोर दिया है. कुछ ही समय पहले मंत्रालय की एक समीक्षा बैठक में यह बात प्रमुखता से उठी और मंत्रालय ने स्कूलों में एनसीईआरटी पुस्तक सुनिश्चित कराने को कहा था . इस कदम से लाखों की संख्या में अभिभावकों को राहत मिलेगी क्योंकि सीबीएसई स्कूल लोगों को निजी प्रकाशकों की पुस्तकें खरीदने के लिए मजबूर करते हैं . निजी प्रकाशकों की किताबें एनसीईआरटी के मुकाबले बहुत ज्यादा महंगी होती है.